
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 744 

16 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
ΥΔΡΑΣ Ν. ΑΤΤΙΚΗΣ». 1 

Τροποποίηση της 17048/24.8.99 απόφασης του 
Γ.Γ.Π.Η. περί σύστασης αμιγούς Δημοτικής Επιχεί¬ 
ρησης με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΠΕΡΑΜΑΤΟΣ». 2 

Σύσταση στον Δήμο Αρκαδίων Ν. Ζακύνθου Ν.Π.Δ.Δ. 
με την επωνυμία «Δημοτικός Οργανισμός Πολιτι¬ 
στικών Δραστηριοτήτων Δήμου Αρκαδίων». 3 

Έγκριση κατάρτισης και ψήφισης ΟΕΥ του Παιδικού 
Σταθμού Δήμου Καλλιθέας. 4 

Τροποποίηση της 18670/22.11.93 απόφασης Νομάρ¬ 
χη Αρκαδίας και της 7318/14.7.1999 απόφασης, 
όσον αφορά το ύψος του αρχικού κεφαλαίου που 
διαθέτει ο Δήμος Βόρειας Κυνουρίας Ν. Αρκαδίας 


στην «Κοινοτική Επιχείρηση Εκμετάλλευσης λατο¬ 
μείων μαρμάρων Αγίου Πέτρου Αρκαδίας». 5 

Σύσταση Τ.Ο.Ε.Β. με την επωνυμία Τ.Ο.Ε.Β. Σταθά.... ^ 

Οριστική παραχώρηση Μεταλλείου στο Ν. Θεσσαλονί¬ 
κης. 7 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α - 2) του Νοσ/μείου ΑΧΕΠΑ. § 

Χορήγηση άδειας λειτουργίας εργαστηρίου Ραδιοϊσο¬ 
τόπων κατηγ. (Α -1) στην Γκατζούλη Ευθαλία. 9 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α -1) του Ιπποκρατείου Νοσ/μείου 
Θεσσαλονίκης. 10 

Χορήγηση άδειας άσκησης επαγγέλματος Φυσικού 


Νοσ/μείων εκτός της περιοχής των Ιοντιζουσών 
Ακτινοβολιών στον Μόρρις Σάββα. 


ΑΠΟΦΑΣΕΙ Σ 

Αριθ. 07/ΔΤΑ/6810 (1) 

Σύσταση Νομικού Προσώπου με το όνομα «ΚΕΝΤΡΟ 

ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 

ΥΔΡΑΣ Ν. ΑΤΤΙΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν.2503/97 (ΦΕΚ 107/Α/30.5.97). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α'231). 

3. Την αριθμ. 2742/30.9.97 απόφαση του Γεν. Γραμμα¬ 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης και Δ/σης Ν. 
Πειραιά να υπογράφει «Με Εντολή Γ εν. Γ ραμματέα Περι¬ 
φέρειας την αποστολή στο Εθνικό Τυπογραφείο πράξεων 
των οποίων απαιτείται δημοσίευση στην Εφημερίδα της 
Κυβερνήσεως. 

4. Την αριθμ. 31/2000 απόφαση του Δημοτικού Συμβου¬ 
λίου Ύδρας, αποφασίζουμε: 

Α. Συστήνουμε νομικό πρόσωπο με το όνομα «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Κ.Α.Π.Η.) 
ΥΔΡΑΣ Ν. ΑΤΤΙΚΗΣ». 

Β. Σκοπός του Νομικού αυτού προσώπου είναι: 

(1) Η παροχή ιατροκοινωνικής προστασίας στα ηλικιω¬ 
μένα άτομα που έχουν υπερβεί το 58ο έτος της ηλικίας 
τους και κατοικούν στην περιοχή Δήμου Ύδρας καθώς 
επίσης και σε άλλα άτομα που έχουν ανάγκη προστασίας. 

(2) Η πρόληψη βιολογικών, ψυχολογικών και κοινωνικών 
προβλημάτων των ατόμων αυτών ώστε να παραμείνουν 
αυτόνομα, ισότιμα και ενεργά μέλη του, της οικογένειας 
και του Δήμου Ύδρας γενικότερα. 

(3) Η ενημέρωση και η συνεργασία του ευρύτερου κοι¬ 
νού και των ειδικών φορέων σχετικά με τα προβλήματα και 
τις ανάγκες των ηλικιωμένων. 

(4) Η ανάπτυξη της μεταξύ τους συνεργασίας, η δημι¬ 
ουργία κοινωνικής ζωής και οι συμμετοχή των μελών του 
σε κάθε είδους εκδηλώσεις, ομιλίες, συγκεντρώσεις, εκ¬ 
δρομές κ.λ.π. ώστε να αποκτά περιεχόμενο η καθημερινή 
τους ζωή. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γ. Πόροι του νομικού προσώπου είναι: 

(1) Η ετήσια επιχορήγηση του Δήμου Ύδρας ύψους 
500.000 δρχ. τουλάχιστον. 

(2) Κρατικές επιχορηγήσεις ή κάθε είδους άλλη νόμιμη 
πρόσοδος είτε απευθείας στο Κ.Α.Π.Η. είτε προς το Δήμο 
Ύδρας για το ΚΑ.Π.Η. 

(3) Κάθε είδους συνδρομές, εισφορές, δωρεές και κλη¬ 
ροδοσίες. 

(4) Έσοδα από τη συμβολική συμμετοχή των μελών. 

(5) Εισπράξεις από το αντίτιμο πραγμάτων ή υπηρεσιών 
που παρέχονται από το Κ.Α.Π.Η. 

(6) Πρόσοδοι από την περιουσία του. 

(7) Κάθε άλλη νόμιμη πρόσοδος. 

Δ. Το Νομικό Πρόσωπο εκπροσωπείται στα Δικαστήρια 
και κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από 
τον Αντιπρόεδρο. 

Ε. Από τις διατάξεις της απόφασης αυτής, προκαλείται 
δαπάνη σε βάρος τον Προϋπολογισμού του Δήμου 
Ύδρας, ύψους τουλάχιστον 500.000 δρχ. ετησίως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 22 Μάίου 2000 
Με εντολή Γ ενικού Γ ραμματέα Περιφέρειας 
Η Διευθύντρια 
ΚΩΝ. ΤΣΟΓΚΑ 

-♦- 

Αριθ. 10361 (2) 

Τροποποίηση της 17048/24.8.99 απόφασης του Γ.Γ.Π.Η. 

περί σύστασης αμιγούς Δημοτικής Επιχείρησης με την 

επωνυμία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΔΗΜΟΥ ΠΕ¬ 
ΡΑΜΑΤΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. (Π.Δ/γμα 
410/95). 

2. Την απόφαση του Υπουργού Εσωτερικών 25027/ 
9.4.84 (ΦΕΚ244/19.4.84τ.Β). 

3. Την αριθμ. 87/2000 απόφαση του Δημοτικού Συμβου¬ 
λίου Περάματος. 

4. Την από 5.5.2000 Οικονομοτεχνική Μελέτη, αποφασί¬ 
ζουμε: 

Τροποποιούμε την αριθμ. 17048/24.8.99 απόφαση του 
Γ.Γ.Π.Η. ως εξής: 

«Άρθρο 2 

Ειδικότερα: 

Παρ. 6.καιτην διενέργεια - οργάνωση εμπορικών 

εκθέσεων και εκθέσεων ευρύτερου ενδιαφέροντος. 

Κατά τα λοιπά ισχύει η προηγούμενη απόφαση. 

Κάλυψη δαπάνης: (Άρθρο 27 Ν.2081/92). 

Με την παρούσα κανονιστική πράξη δεν επιβαρύνεται ο 
προϋπολογισμός του Δήμου Περάματος. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ιωάννινα, 29 Μάίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΒΑΣΙΛΕΙΟΣ ΜΗΤΣΕΛΟΣ 


Αριθ. 1799 (3) 

Σύσταση στον Δήμο Αρκαδίων Ν. Ζακύνθου Ν.Π.Δ.Δ. με 
την επωνυμία «Δημοτικός Οργανισμός Πολιτιστικών 
Δραστηριοτήτων Δήμου Αρκαδίων». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 
Έχοντας υπόψη: 

1) Τις διατάξεις των άρθρων 198, 199, 200 και 203 του 
Δ.Κ.Κ. (Π.Δ. 410/95). 

2) Την αρ. 33/2000 απόφαση του Δημοτικού Συμβουλίου 
Δ. Αρκαδίων για σύσταση Νομικού Προσώπου. 

3) Την αρ. 3553/29.8.1997 Απόφαση του Γεν. Γραμ. Περ. 
Ιονίων Νησιών σχετικά με την ανάθεση άσκησης αρμο¬ 
διοτήτων και εξουσιοδότησης υπογραφής, αποφασίζου¬ 
με: 

Συνιστούμε στον Δήμο Αρκαδίων Ν. Ζακύνθου, Δημοτι¬ 
κό Νομικό πρόσωπο (ΝΠΔΔ) σύμφωνα με τις διατάξεις 
του άρθρου 203 του Δ. Κ. Κ. (Π.Δ.410/95) με την ονομασία 
«Δημοτικός Οργανισμός Πολιτιστικών Δραστηριοτήτων 
Δήμου Αρκαδίων». 

1. Σκοπός του Οργανισμού είναι: 

α) Η ανάδειξη της πολιτισμικής παράδοσης, ιστορικό¬ 
τητας και ταυτότητας του Δήμου μέσα από ενέργειες 
μορφωτικού,δημιουργικού,εκπαιδευτικού και πνευματι¬ 
κού χαρακτήρα. 

β) Η δημιουργία ολοκληρωμένης δανειστικής βιβλιοθή¬ 
κης. 

γ) Η δημιουργία πολιτισμικής υποδομής, διατήρησης, 
αξιοποίησης και προβολής της ιστορικής μνήμης και πο¬ 
λιτιστικής ταυτότητας της περιοχής του Δήμου. 

δ) Ο προγραμματισμός, οργάνωση, διαχείριση πολιτι¬ 
στικών εκδηλώσεων εντός και εκτός Ζακύνθου. 

ε) Η συμβολή πολιτιστικών δρώμενων σε υπαίθριες ή 
κλειστές εγκαταστάσεις (θέατρο, εκθέσεις,συμπόσια, 
διαλέξεις, ομιλίες, κουκλοθέατρο, θέατρο σκιών κ.τ.λ.). 

στ) Η προώθηση προγραμμάτων,έργων και ενεργειών 
αξιοποίησης των παλαιών πολιτιστικών πυρήνων (Ωδείο 
Ν. Κολυβά, υπαίθριο θέατρο στο Άλσος Δέρματά, οι Ενε- 
τικές βαρδιόλες στα Δ/Δ του Δήμου και το Πολιτιστικό Κέ¬ 
ντρο Σαρακινάδου) για την διοργάνωση μουσικών, θεα¬ 
τρικών, χορευτικών και εικαστικών εκδηλώσεων. 

ζ) Η συμβολή στην ανάπτυξη του επιπέδου της Τέ¬ 
χνης,του Πολιτισμού και γενικότερα της πνευματικής 
καλλιέργειας των Δημοτών και του Λαού της Ζακύνθου. 

η) Η συνεργασία με τους Πολιτιστικούς Συλλόγους και 
Φορείς του Δήμου και ενίσχυση του έργου των. 

θ) Η συνεργασία με όλους τους Πολιτιστικούς Φορείς 
του Νομού για την διατήρηση και προβολή εντός και 
εκτός Ζακύνθου της πολιτιστικής κληρονομιάς του τόπου 
μας. 

ι) Η δημιουργία Δημοτικής Φιλαρμονικής και Δημοτικής 
χορωδίας για τη μουσική ψυχαγωγία των Δημοτών με την 
οργάνωση μουσικών εορτών και συναυλιών καθώς και για 
τη διδασκαλία και διάδοση της μουσικής παιδείας. 

2. Οι πόροι του Οργανισμού προέρχονται: 

α) Από τις τακτικές και έκτακτες επιχορηγήσεις του Δή¬ 
μου Αρκαδίων και του Υπουργείου Πολιτισμού. 

β) Από προγραμματικές συμβάσεις με τα αντίστοιχα 
ανά αντικείμενο Υπουργεία και Φορείς του Δημοσίου. 

γ) Από επιχορηγήσεις ή χρηματοδοτήσεις οποιουδήπο- 
τε Ν.Π.Δ.Δ. ή Ν.Π.Ι.Δή Κρατικών Οργανισμών (Π.Δ. ΟΠΑΠ 
- Κρατικά Λαχεία κ.λ.π.). 
δ) Από Δωρεές. 

ε) Από διαφημίσεις, καθώς και από έσοδα από τη διορ¬ 
γάνωση πολιτιστικών εκδηλώσεων. 

στ) Από ανταποδοτικά δημοτικά τέλη. 

ζ) Από Περιφερειακά, Εθνικά, Κοινοτικά προγράμματα 

κ.λ.π. 

η) Από την αξιοποίηση κινητής και ακίνητης περιουσίας 
του Οργανισμού. 

3. Διοίκηση: 

Το Διοικητικό Συμβούλιο του Οργανισμού αποτελείται 
από έντεκα (11) τακτικά και έντεκα (11) αναπληρωματικά 
μέλη,τα οποία ορίζονται από το Δημοτικό Συμβούλιο. 

Πρόεδρος του Διοικητικού Συμβουλίου είναι ο Δήμαρ¬ 
χος. ΜέλητουΔ.Σ. μπορούννα είναι Δημοτικοί Σύμβουλοι 
και Δημότες ή κάτοικοι που έχουν ανάλογη επαγγελματι¬ 
κή ή κοινωνική δράση ή ειδικές γνώσεις σε σχέση με το 
σκοπό του Οργανισμού. 

4. Η θητεία των μελώντου Δ.Σ. είναι τετραετής καιλήγει 
πάντα με τη λήξη της Δημοτικής περιόδου και την εγκα¬ 
τάσταση του νέου Διοικητικού Συμβουλίου. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού αλλά σε βάρος του 
προϋπολογισμού του Δ. Αρκαδίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 25 Μάίου 2000 

Με εντολή Γενικού Γραμματέα Περιφέρειας 
Ο Διευθυντής 
ΚΩΝ/ΝΟΣ Σ. ΤΣΟΥΚΑΛΑΣ 

-♦- 

Αριθ. 5696 (4) 

Έγκριση κατάρτισης και ψήφισης ΟΕΥ του Παιδικού 
Σταθμού Δήμου Καλλιθέας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψιν: 

1. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 26 του Ν. 1832/89 και την 
παράγραφο 5 του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξειςτου Ν. 1586/86 και του Ν. 2190/94. 

4. Τις διατάξειςτου Π.Δ. 37.1/1987 και του Π.Δ. 22/1990 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6 . Την αριθμ. 63/2000 απόφαση Δημοτικού Συμβουλίου 
Καλλιθέας. 

7. Την αριθμ. 3/1999 απόφαση Διοικητικού Συμβουλίου 
Παιδικού Σταθμού Δήμου Καλλιθέας. 

8 . Το αριθμ. 10/1.11.1999 (θέμα Ιο) πρακτικό υπηρε¬ 
σιακού συμβουλίου σχετικά με την κατάρτιση και ψήφιση 
Οργανισμού Εσωτερικής Υπηρεσίας του Παιδικού Σταθ¬ 
μού Δήμου Καλλιθέας, αποφασίζουμε: 

Εγκρίνουμε την κατάρτιση και ψήφιση ΟΕΥ του Παιδι¬ 
κού Σταθμού Δήμου Καλλιθέας ως εξής: 

Άρθρο Ιο 

Η Υπηρεσία του Παιδικού Σταθμού Δήμου Καλλιθέας 
συγκροτείται από το τμήμα Διοικητικό - Οικονομικό. 


Άρθρο 2ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού του Παιδικού Σταθμού Κα¬ 
λυβιών διαρθρώνονται και διαβαθμίζονται ως εξής: 

1) ΜΟΝΙΜΟ ΠΡΟΣΩΠΙΚΟ 

• Μια θέση παιδαγωγικού προσωπικού του κλάδου ΠΕ 
Νηπιαγωγών με βαθμό Δ'. 

• Μια θέση παιδαγωγικού προσωπικού του κλάδου ΤΕ9 
βρεφοκόμων με βαθμό Δ'. 

• Δύο θέσεις παιδαγωγικού προσωπικού του κλάδου 
ΔΕ8 Βρεφοκόμων με βαθμό Δ'. 

• Μία θέση βοηθού παιδαγωγού του κλάδου ΔΕ8 με 
βαθμό Δ'. 

• Μία θέση κοινωνικού λειτουργού του κλάδου ΤΕ2 με 
βαθμό Δ'. 

• Μία θέση διαχειριστή του κλάδου ΔΕΙ με βαθμό Δ'. 

• Μία θέση μάγειρα του κλάδου ΔΕ32 με βαθμό Δ'. 

• Δύο θέσεις βοηθού μαγείρου ή τραπεζοκόμου του 
κλάδου ΥΕ14 με βαθμό Ε'. 

• Μία θέση προσωπικού καθαριότητας του κλάδου 
ΥΕ16 με βαθμό Ε'. 

• Μία θέση οδηγού του κλάδου ΔΕ29 με βαθμό Δ'. 

Άρθρο 3ο 

Η πλήρωση των κενών θέσεων του Ο.Ε.Υ. του νομικού 
προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
ΟΤΑ Α' βαθμού. Τα ειδικότερα τυπικά προσόντα διορι¬ 
σμού του προσωπικού του νομικού προσώπου είναι τα 
προβλεπόμενα από τα 37α/87 και 22/90 Προεδρικά Δια¬ 
τάγματα (ΦΕΚ 11/Α87, 7/Α90). 

Άρθρο 4ο 

Γ ενικά καθήκοντα προσωπικού: 

Το προσωπικό των παιδικών σταθμών είναι υποχρεωμέ¬ 
νο να συμβάλλει και να αναπτύσσει περαιτέρω τις γνώ¬ 
σεις του παρακολουθώντας τις επιστημονικές εξελίξεις, 
να υποστηρίζει τις οικογένειες των φιλοξενουμένων παι¬ 
διών και να αφιερώνει στα καθήκοντα που του αναθέτουν 
όλες τις δραστηριότητες εξυπηρετώντας αυτά ευσυνεί¬ 
δητα. 

Άρθρο 5ο 

Ειδικά καθήκοντα και αρμοδιότητες προσωπικού: 

1. Παιδαγωγικό προσωπικό: 

α) Φροντίζει για τη σωστή ψυχοσωματική υγεία και ψυ¬ 
χοσωματική εξέλιξη των παιδιών με εξατομίκευση του 
ημερήσιου προγράμματος, ανάλογα με την ηλικία και τις 
ανάγκες του απασχολεί τα παιδιά σύμφωνα με το ημερή¬ 
σιο πρόγραμμα απασχόλησης. 

β) Εισηγείταιτις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κλπ.). 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί την διατρο¬ 
φή και καθαριότητά τους, ενθαρρύνοντας την αυτοεξυ¬ 
πηρέτησή τους. 

δ) Ενημερώνει τους αρμοδίους και τον παιδίατρο για 
κάθε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως γιατις καθυστερήσεις παιδιών στην προσέλευ¬ 
σή τους είτε στις απουσίες τους. 

στ) Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητα τους, επιδιώκο¬ 
ντας συνεχώς να δημιουργήσουν σ’ αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητες τους. Σε καμία πε¬ 
ρίπτωση και για οποιοδήποτε λόγο δεν επιτρέπεται η κα¬ 
κή μεταχείριση των παιδιών (εκφοβισμός, σωματική ποι¬ 
νή). 

2. Βοηθός παιδαγωγού: 

Βοηθά το προσωπικό της προηγούμενης παραγράφου 
σε όλα τα καθήκοντά του, και εκτελεί τις οδηγίες που 
παίρνει από αυτό. Στην περίπτωση απουσίας του προσω¬ 
πικού της προηγούμενης παραγράφου αντικαθιστά αυτό 
απευθυνόμενη στον Υπεύθυνο του Σταθμού για βοήθεια 
και υποστήριξη. 

3. Κοινωνικός/ή Λειτουργός: 

Συμβάλλει στην πρόληψη ή αντιμετώπιση προβλημά¬ 
των των παιδιών κάθε σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. Πραγματοποιεί τις κοινωνικές 
έρευνες σε συνεργασία με το παιδαγωγικό προσωπικό με 
το οποίο βρίσκεται σε συνεχή επαφή. 

4. Ο διαχειριστής του Νομικού Προσώπου: 

α) Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του καθώς και για τη λοιπή εν γένει περιουσία του Σταθ¬ 
μού, σύμφωνα με τις εκάστοτε αποφάσεις του Διοικητι¬ 
κού Συμβουλίου. 

β) Συντάσσει τις μισθοδοτικές καταστάσεις του προσω¬ 
πικού του Σταθμού. 

γ) Τηρεί άλατα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

δ) Πραγματοποιεί τις πληρωμές και εισπράξεις του νο¬ 
μικού προσώπου. Γιατις πληρωμές συνυπογράφει με τον 
Πρόεδρο του ΔΣ ή τον Προϊστάμενο του νομικού προσώ¬ 
που τις απαραίτητες επιταγές ή πληρώνει με μετρητά, 
εφόσον δεν εκδίδεται επιταγή, λαμβάνοντας σχετική από¬ 
δειξη από τον δικαιούχο. Είναι υπεύθυνος για την έγκαιρη 
απόδοση των γενομένων κρατήσεων για φόρους ή ασφα¬ 
λιστικές εισφορές. 

ε) Είναι υπεύθυνος για την τήρηση γενικά των λογαρια¬ 
σμών του νομικού προσώπου, την συγκέντρωση των πα¬ 
ραστατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιοδήποτε χρόνο. 

στ) Συνεργάζεται με τον Προϊστάμενο του νομικού προ¬ 
σώπου για την κατάρτιση του προϋπολογισμού, του απο¬ 
λογισμού και του ισολογισμού του νομικού προσώπου ει- 
σηγούμενος εγκαίρως τυχόν αναμόρφωσή του. 

ζ) Εκτελεί κάθε άλλη εργασία διοίκησης, και διαχείρισης 
που του ανατίθεται. 

5. Μάγειρας ή μαγείρισσα: 

α) Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 


όλων των όρων υγιεινής στους χώρους παρασκευής φα¬ 
γητού, εισηγούμενος κάθε σχετικό μέτρο. 

β) Παραλαμβάνει καθημερινά από τον διαχειριστή βά¬ 
σει υπηρεσιακού σημειώματος την αναγκαία ποσότητα 
υλικών για το ημερήσιο φαγητό με βάση το διαιτολόγιο 
και υπογράφει το σχετικό δελτίο. 

γ) Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάσταση τους ευθυνόμενος για 
κάθε απώλεια ή αδικαιολόγητη καταστροφή. 

δ) Προτείνει, τη λήψη κάθε μέτρου που θεωρείται απα¬ 
ραίτητο για την καλή λειτουργία του μαγειρείου. 

6. Βοηθός μαγείρου ή τραπεζοκόμος: 

Φροντίζει τη διανομή του φαγητού, βοηθά το παιδαγω¬ 
γικό προσωπικό στη διανομή του φαγητού στα παιδιά και 
φροντίζειτη συγκέντρωση των ειδών εστίασης μετά το τέ¬ 
λος του. Επίσης βοηθά τον μάγειρα ή την μαγείρισσα 
στην προετοιμασία του φαγητού. 

7. Προσωπικό καθαριότητας: 

Το προσωπικό καθαριότητας - βοηθητικών εργασιών 
εκτελεί τις εργασίες καθαριότητας στου Σταθμού. Χρησι¬ 
μοποιεί υλικά καθαριότητας που παραλαμβάνει από τον 
διαχειριστή με υπηρεσιακό σημείωμα. 

8) Καθήκοντα οδηγού: 

Ο οδηγός επιλαμβάνεται για την ασφαλή μεταφοράτων 
φιλοξενούμενων παιδιών προς και από τον Σταθμό, είναι 
υπεύθυνος για την καλή συντήρηση και καθαριότητα του 
αυτοκινήτου του Σταθμού και οφείλει να τηρεί σχολαστι¬ 
κά των Κώδικα Οδικής Κυκλοφορίας και τους όρους 
ασφαλούς μεταφοράς των παιδιών. Εκτελεί εξωτερικές 
εργασίες του Νομικού Προσώπου στο μεσοδιάστηματων 
μεταφορών. 

Άρθρο 6ο 

Ειδικοί κανόνες για το προσωπικό: 

1. Οι ώρες προσέλευσης και αποχώρησης του προσω¬ 
πικού του νομικού προσώπου καθορίζονται με απόφαση 
του Διοικητικού Συμβουλίου και είναι ανάλογες με το 
ωράριο εργασίας και τις ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
τον Σταθμό κατά τις εργάσιμες ώρες. Εφόσον συντρέ¬ 
χουν ιδιαίτεροι σοβαροί προσωπικού ή υπηρεσιακού λό¬ 
γοι επιτρέπεται ολιγόωρη απομάκρυνση του υπαλλήλου 
μετά από ειδική άδεια του Προϊσταμένου ή σε εξαιρετικές 
περιπτώσεις του υπεύθυνου του Σταθμού. 

3. Το προσωπικό δικαιούται διατροφής από το ίδιο φαγη¬ 
τό που παρασκευάζεται για τα φιλοξενούμενα παιδιά. Η 
διατροφή αυτή θεωρείται έμμεση μισθολογική παροχή του 
προσωπικού αλλά αποβλέπει στην εξυπηρέτηση της ομα¬ 
λής λειτουργίας του Σταθμού. Κατά συνέπεια δεν επιτρέ¬ 
πεται η χορήγηση στο προσωπικό φαγητού σε χρήμα ή σε 
είδος ή η χωριστή παρασκευή φαγητού για το προσωπικό. 

4. Το βοηθητικό προσωπικό των σταθμών όπως και στο 
προσωπικό κουζίνας χορηγούνται τα προβλεπόμενα από 
την ισχύουσα νομοθεσίια είδη ιματισμού. 

Άρθρο 7ο 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ: 

Πέντε (5) θέσεις διαφόρων ειδικοτήτων για την αντιμε¬ 
τώπιση εποχιακών, περιοδικών και πρόσκαιρων αναγκών 
(Ν. 2503/97 άρθρο 18παρ. 12). 

Η παρούσα απόφαση προκαλεί δαπάνη σε βάρος του 

ΚΑ 212.902 του Προϋπολογισμού του Δήμου Καλλιθέας 
έτους 2000 ύψους 20 . 000.000 δρχ. για τα επόμενα τέσσε¬ 
ρα (4) οικονομικά έτη προκαλεί δαπάνη σς βάρος του ΚΑ 
212.902 του Προϋπολογισμού του Δήμου Καλλιθέας 
ύψους 40.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 23 Μάίου 2000 

Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 6927 (5) 

Τροποποίηση της 18670/22.11.93 απόφασης Νομάρχη 
Αρκαδίας και της 7318/14.7.1999 απόφασης, όσον 
αφοράτο ύψοςτου αρχικού κεφαλαίου που διαθέτει ο 
Δήμος Βόρειας Κυνουρίας Ν. Αρκαδίας στην «Κοινοτι¬ 
κή Επιχείρηση Εκμετάλλευσης λατομείων μαρμάρων 
Αγίου Πέτρου Αρκαδίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 1, 2 παρ. 11 και 16 του Ν. 
2539/1997 Συγκρότηση της Πρωτοβάθμιας Τοπικής Αυ¬ 
τοδιοίκησης (ΦΕΚ244/Α/4.12.97). 

2. Τις διατάξεις του άρθρου 277 Δ.Κ.Κ. Π.Δ/τος 
410/1995. 

3. Τις διατάξεις των άρθρων 1, 2, 6 και 11 του Ν. 
2503/1997 (ΦΕΚ 107/30.5.1997 Τ.Α) που αφορά τη Διοίκη¬ 
ση, Οργάνωση, στελέχωσητης Περιφέρειας ρύθμιση θε¬ 
μάτων για την Τοπική Αυτοδιοίκηση, και άλλες διατάξεις. 

4. Την 108/1993 απόφαση του Κοινοτικού Συμβουλίου 
της τέως Κοινότητας Αγίου Πέτρου σχετικά με τη σύστα¬ 
ση αμιγούς Κοινοτικής Επιχείρησης με την επωνυμία 
«Κοινοτική Επιχείρηση Εκμετάλλευσης λατομείων Μαρ¬ 
μάρων Κοινότητας Αγίου Πέτρου Νομού Αρκαδίας». 

5. Την 18670/22.11.1993 απόφαση Νομάρχη Αρκαδίας 
(ΦΕΚ 887/6.12.93 τ.Β) που αφορά τη σύσταση της ανωτέ¬ 
ρω Επιχείρησης. 

6 . Την 29/1996 απόφαση του κοινοτικού Συμβουλίου 
της τέως Κοινότητας Αγίου Πέτρου, με την οποία τροπο¬ 
ποιήθηκε το ύψος του αρχικού κεφαλαίου που διαθέτει η 
τέως Κοινότητα στην Επιχείρηση από 2.500.000 δρχ. πό¬ 
σο των 10.500.000 δρχ. 

7. Την 7194/8.5.96 απόφαση Περιφερειακού Διευθυντή 
Νοτίου Αρκαδίας με την οποία τροποποιήθηκε η 18670/ 
22.11.93 Απόφαση Νομάρχη Αρκαδίας ως προς την πα¬ 
ράγραφο έξι ( 6 ) και αυξήθηκε το αρχικό κεφάλαιο που 
προσέφερε στην ανωτέρω επιχείρηση η τέως Κοινότητα 
Αγίου Πέτρου στο ύφος των 10.500.000 δρχ. 

8 . Την 58/1998 απόφαση του Κοινοτικού Συμβουλίου 
της τέως Κοινότητας Αγίου Πέτρου με την οποία τροπο¬ 
ποιήθηκε το ύψος του αρχικού κεφαλαίου που διαθέτει η 
τέως Κοινότητα στη Επιχείρηση από 10.500.000 δρχ.στο 
ποσό, των 29.500.000 δρχ. 

9. Την 17182/22.10.1998 απόφασή μας με την οποία 
τροποποιήθηκε η 18670/22.11.1993 απόφαση Νομάρχη 
Αρκαδίας και η 7194/8.5.1996 απόφαση του Περιφερεια¬ 
κού Δ/ντή Νομού Αρκαδίας και αυξήθηκε το αρχικό κεφα¬ 


λαίο που προσέφερε στην ανωτέρω Επιχείρηση η τέως 
Κοινότητα Αγίου Πέτρου στο ύψος των 29.500.000 δρχ. 

10. Την 118/199 απόφαση του Δημοτικού Συμβουλίου 
Βόρειας Κυνουρίας με την οποία τροποποιούνται προγε¬ 
νέστερες αποφάσεις της τέως Κοινότητας Αγίου Πέτρου, 
ως προς το ύψος του αρχικού κεφαλαίου της Κοινοτικής 
Επιχείρησης Εκμετάλλευσης Λατομείων Μαρμάρων Αγί¬ 
ου Πέτρου το οποίο αυξάνεται κατά 5.000.000 δρχ. ήτοι 
στό συνολικό ποσό των 34.500.000 δραχμών. 

11. Την 7318/14.7.1999 απόφασή μας με την οποία τρο¬ 
ποποιήθηκαν οι προγενέστερες αποφάσεις της υπηρε¬ 
σίας και αυξήθηκε το αρχικό κεφάλαιο της Επιχείρησης 
στο ύφος των 34.500.000 δραχμών συνολικά. 

12. Την 64/2000 απόφαση του Δημοτικού Συμβουλίου 
Βόρειας Κυνουρίας με την οποία τροποποιείτην 118/1999 
προγενέστερη απόφαση του ως προς το ύφος του αρχι¬ 
κού κεφαλαίου της Κοινοτικής Επιχείρησης Εκμετάλλευ¬ 
σης Λατομείων Μαρμάρων Αγίου Πέτρου το οποίο αυξά¬ 
νεται κατά 15.000.000 δραχμές ήτοι στο συνολικό ποσό 
των 49.500.000 δραχμών, αποφασίζουμε: 

Τροποποιούμε την 18670/22.11.1993 απόφαση Νομάρ¬ 
χη Αρκαδίας καιτην 7318/14.7.1999 απόφαση μας ως προς 
το αρχικό κεφάλαιο της Κοινοτικής Επιχείρησης Εκμετάλ¬ 
λευσης Λατομείων Μαρμάρων Αγίου Πέτρου ως εξής: 

Ο Δήμος Βόρειας Κυνουρίας εισφέρει στην Κοινοτική 
Επιχείρηση Εκμετάλλευσης Λατομείων Μαρμάρων Αγίου 
Πέτρου, χρηματικό ποσό 49.500.000 δρχ. συνολικά ως 
αρχικό κεφάλαιο. 

Κατά τα λοιπά ισχύει η ανωτέρω απόφαση Νομάρχη Αρ¬ 
καδίας. 

Με την παρούσα απόφαση προκαλείται δαπάνη, ύψους 
15.000.000 δρχ. σε βάρος του Κ.Α. 413.1ββτου προϋπο¬ 
λογισμού έτους 2000 του Δήμου Βόρειας Κυνουρίας Νο¬ 
μού Αρκαδίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Μάίου 2000 
Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ.2740 ( 0 ) 

Σύσταση Τ.Ο.Ε.Β. με την επωνυμία Τ.Ο.Ε.Β. Σταθά. 

Ο ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 

Έχοντας υπόψη: 

1. Το άρθρο 16 παρ. 1 του Ν.Δ. 3881/58 «Περί έργων 
Ε.Β.». 

2. Τα άρθρα 16, 17 & 18 του από 13.9.1959 Β.Δ. «Περί 
Ο.Ε.Β.» 

3. Την αριθ. 123389/724/902/4.3.1980 απόφαση του 
Υπουργού Γεωργίας με την οποία εγκρίθηκε ο Τύπος Κα¬ 
ταστατικού των Τ.Ο.Ε.Β. 

4. Την σχετική εισηγητική έκθεση της Δ/νσης Ε.Β. 
Αιτ/νίας. 

5. Την Γνωμοδότηση 34η από το Πρακτικό 6/16.12.1996 
του Π.Γ.Σ.Ε.Ε. «Περί συστάσεως Τ.Ο.Ε.Β.». 

6 . Τα υποβλήθεντα απότηνΔ/νση Ε.Β. Αιτ/νίας. 

α. Καταστατικό του Τ.Ο.Ε.Β. Σταθά. 

β. Το από 15.5.2000 Πρακτικό της Ιδρυτικής Γ ενικής Συ- 
νελεύσεως με το οποίο ψηφίσθηκε και υπογράφηκετο ως 
άνω Καταστατικό. 




10126 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


7. Τα Β.Δ. 709/70 & 192/72 που εκδόθηκαν βάσει του 
Β.Δ. 532/70 «Περί Διοικητικής Αποκέντρωσης». 

8 . Την αριθ. 20/31.3.1995 απόφαση του Νομαρχιακού 
Συμβουλίου με την οποία ψηφίσθηκε ο Εσωτερικός Κανο¬ 
νισμός Οργάνωσης και λειτουργίας της Νομαρχιακής 
Αυτ/σης Αιτ/νίας και η οποία δημοσιεύθηκε στο 
355/4.5.1995 ΦΕΚτεύχος Β', αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
Τ.Ο.Ε.Β. με επωνυμία Τ.Ο.Ε.Β. Σταθά. 

2. Εγκρίνουμε το Καταστατικό του ως άνω Τ.Ο.Ε.Β. που 
αποτελείται από 49 άρθρα με τις εξής προσθήκες. 

α. Στο άρθρο 1 μετά τη λέξη Επωνυμία συμπληρώνεται 
«Τ.Ο.Ε.Β. ΣΤΑΘΑ». 

β. Στο άρθρο 2 συμπληρώνεται τα κενά με τις λέξεις 
ΣΤΑΘΑ Βάλτου Αιτ/νίας. 

γ. Τα κενά του άρθρου 3 συμπληρώνονται με τις λέξεις 
έκταση 2000 στρ. 

Τα κενά του άρθρου 3 μετά τη λέξη λειτουργούντα 
«Πλήρες υπόγειο αρδευτικό δίκτυο από Β\/0 και χάλυβα». 
Μ ία τσιμεντένια δεξαμενή αναρρυθμίσεως, τρεις (3) γεω¬ 
τρήσεις. 

δ. Τα κενά του άρθρου 10 παρ. 4 συμπληρώνονται ως 
εξής: 

Μετά τη λέξη Κλίμακα: 

Από 5 στρέμματα μέχρι 20 στρ. 1 ψήφος. 

Πάνω από 20 στρ. μέχρι 50 στρ. 2 ψήφοι. 

Πάνω από 50 στρ. 3 ψήφοι. 

Ομάδα μελών που κατέχει συνολικά έκταση μέχρι 5 
στρέμματα δικαιούται 1 ψήφο και ορίζει τον Εκπρόσωπό 
της στην Τοπική Συνέλευση. 

ε. Τα κενά του άρθρου 10 παρ. 5 μετά τη λέξη δικαιοδο¬ 
σίας αυτού ο αριθμός 20 μετά τη λέξη ΣΤΑΘΑ, Αντιπρό¬ 
σωποι 20. 

ζ. Τα κενά του άρθρου 18 συμπληρώνονται με τους 
αριθμούς 5 και 5. 

η. Τα κενά του άρθρου 19 συμπληρώνονται με τους 
αριθμούς 3 και 3. 

θ. Οι αριθμοί 5000 και 25.000 του άρθρου 26 αντικατα- 
στάθηκαν με τους αριθμούς 500.000 και 500.000. 

ι. Τα κενά του άρθρου 33 συμπληρώνονται με τον αριθ¬ 
μό 1000. 

κ. Το άρθρο 47 διαγράφεται. 

Η ισχύς της άρχεται από την Κοινοποίησή της. 

Από την δημοσίευση της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αγρίνιο, 24 Μάΐου 2000 
Ο Νομάρχης 
ΔΗΜ. ΣΤΑΜΑΤΗΣ 

-Φ- 

Αριθμ. 15/2865 (7) 

Οριστική παραχώρηση Μεταλλείου στο Ν. Θεσσαλονί¬ 
κης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθ. 51-58 του Ν.Δ/τος 210/73 κα¬ 
θώς και του άρθρ. 7 του Ν. 274/76. 

2. Τη 15/6006/28.8.96 με ΒΜ 2104 απόφασή μας με την 
οποία χορηγήθηκε στην ΑΕ ΜΕ. ΒΙ. ΟΡ. - «Μεταλλευτικά 
και Βιομηχανικά Ορυκτά», άδεια μεταλλευτικών ερευνών 


σε χώρο έκτασης 9.735 στρεμμάτων κείμενο σε περιοχή 
που βρίσκεται στα Δημοτικά Διαμ. Μαυροράχης και Νικό- 
ποληςτου Δήμου Λαχανά - Ν. θεσ/νίκης. 

3. Την από 28.9.99 αίτηση της ΑΕ ΜΕ.ΒΙ.ΟΡ για χορήγη¬ 
ση οριστικής παραχώρησης μεταλλείου που επιδόθηκε 
νόμιμα στη Δ/νση Βιομηχανίας και Ορυκτού Πλούτου της 
Νομ/κής Αυτ/σης Θεσ/νίκης και καταχωρήθηκε στο τη¬ 
ρούμενο βιβλίο Μεταλλείων με αριθ. Πρωτ. 
15/8075/28.9.99 και αυξ. αριθ. Ο.Π. 28. 

4. Το Α.Π. Δ8 /Δ/Φ7.22/3001/24.3.2000 έγγραφο της 
Γεν. Δ/νσης Φυσικού Πλούτου - Υπουργείου Ανάπτυξης 
για την έκδοση σχετικής προκήρυξης ύστερα από την από 
28.2.2000 γνωμοδότηση του ΙΓ.Μ.Ε. 

5. Το γεγονός ότι στην προαναφερόμενη έκταση των 
9.735 στρεμμάτων του προς παραχώρηση χώρου διαπι¬ 
στώθηκε η ύπαρξη αστρίου τα δε όριά του είναι τα εξής: 

1. ΑΧ = + 14100 Ψ=+ 13700,2. ΒΧ = =16400 Ψ= + 14800 

3. ΓΧ = + 18400 Ψ= +11500,4.ΔΧ = + 1400Ψ=+ 11500και 

από εκεί στο αρχικό σημείο. 

Οι αζιμουθιακές συντεταγμένες αναφέρονται στο 
ΚΦΕΧ «Θεσσαλονίκη» κλίμακος 1:100000 με Ε -40° 45' και 
Μ = -0° 45'. 

Τα όρια του προς παραχώρηση χώρου συμπίπτουν με 
εκείνα του χώρου για τον οποίο χορηγήθηκε η άδεια με¬ 
ταλλευτικών ερευνών: 

Α. Προτείνουμε την οριστική παραχώρηση στην ΑΕ 
ΜΕ.ΒΙ.ΟΕ «Μεταλλευτικά και Βιομηχανικά Ορυκτά», του 
χώρου που βρίσκεται σε περιοχή τωνΔημ. Διαμ. Μαυρο¬ 
ράχης και Νικόπολης του Δήμου Λαχανά - Ν. Θεσσαλονί¬ 
κης με όρια όπως περιγράφονται παραπάνω. 

Β. Καλούμε: 

Του ενδιαφερομένους να υποβάλλουν τις προσφυγές 
τους κατάτις αιτουμένηςαπότηνΑΕ. ΜΕ.ΒΙ.ΟΡ.« Μεταλ¬ 
λευτικά και Βιομηχανικά Ορυκτά», Οριστικής παραχώρη¬ 
σης εντός (30) τριάντα ημερών από της τελευταίας ημε¬ 
ρομηνίας των δημοσιεύσεων ενώπιον των Τακτικών Διοι¬ 
κητικών Δικαστηρίων του Νομού Θεσσαλονίκης. 

Γ. Η παρούσα να δημοσιευθεί στην Εφημερίδα της Κυ¬ 
βέρνησης σύμφωνα με το αρθ. 53 του Ν.Δ/τος 210/73, 
ακόμη η προκήρυξη αυτή να δημοσιευθεί, σύμφωνα με 
δήλωση της ενδιαφερομένης ΑΕ, στην ημερήσια εφημε¬ 
ρίδα «Ελεύθερη Ωρα Αθηνών» που εκδίδεται στην Αθήνα 
και στις ημερήσιες εφημερίδες «ΑΥΡΙΑΝΗ Μακεδονίας - 
Θράκης» και «Τύπος Θεσσαλονίκης» που εκδιδονται στη 
Θεσσαλονίκη, σε μία μόνον έκδοση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 10 Μάΐου 2000 
Ο Νομάρχης 

ΚΩΣΤΑ ΠΑΠΑΔΟΠΟΥΛΟΣ 

-Φ- 

Αριθμ. ΔΥ/Γ1 24-5/23665 (8) 

Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α - 2) του Νοσ/μείου ΑΧΕΠΑ. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/23665/24.5.2000 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
τουΝ.Δ. 181/74,470/83καιΥπ.απ. 14632 (φορ) 1416ανα- 
νεώθηκε η άδεια λειτουργίας του Εργαστηρίου ΡΑδιοϊσο- 
τόπων κατηγ. (Α-2) του Νοσ/μείου ΑΧΕΠΑ. 

Εγκρίνεται η χορήγηση 5γ -89, 150 Μ Β9 ανά ασθενή για 
την ανακούφιση πόνου σε ασθενείς με αστικές μεταστάσεις. 
Η άδεια λήγει 24.4.2002. 

Ο Βοηθός Νομάρχη 
ΑΒΡΑΑΜ ΚΑΛΤΑΒΕΡΙΔΗΣ 

-♦- 

Αριθμ. ΔΥ/Γ1/22692/10.5.2000 (9) 

Χορήγηση άδειας λειτουργίας εργαστηρίου Ραδιοϊσοτό¬ 
πων κατηγ. (Α -1) στην Γκατζούλη Ευθαλία. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Με την Γ1/22692/10.5.2000 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74, αριθμ. 14632 (φορ) 1416, ΦΕΚ 539/Β/ 
19.7.91 χορηγήθηκε άδεια λειτουργίας εργαστηρίου ρα¬ 
διοϊσοτόπων κατηγ. (Α-1) στην Γκατζούλη Ευθαλία το ερ¬ 
γαστήριο στεγάζεται στην οδό Αγ. Σοφίας 9 στην Θεσσα¬ 
λονίκη. 

Η άδεια ισχύει μέχρι 24.4.2002. 

Ο Βοηθός Νομάρχη 
ΑΒΡΑΑΜ ΚΑΛΤΑΒΕΡΙΔΗΣ 

-♦- 

Αριθμ. ΔΥ/Γ1/23314/24.5.2000 (10) 

Ανανέωση άδειας λειτουργίας εργαστηρίου Ραδιοϊσοτό¬ 
πων κατηγ. (Α -1) του Ιπποκρατείου Νοσ/μείου Θεσσα¬ 
λονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την Γ1/23314/24.5.2000 απόφαση του Νομάρχη 
Θεσσαλονίκης που εκδόθηκε σύμφωνα με τις διατάξεις 
του Ν.Δ. 181/74 Υπ. αποφ. ΦΕΚ 422/Β/10.5.78την Υπ. απ. 
ΦΕΚ 539/19.7.91 αριθμ. 14632 (φορ.) 1416 χορηγήθηκε 
ανανέωση της άδειας του εργαστηρίου πυρηνικής ιατρι¬ 
κής κατηγ. (Α-1) της Β' προπ. Παθολογικής Κλινικής του 
Ιπποκρατείου Νοσ/μείου. 

Ο Βοηθός Νομάρχη 
ΑΒΡΑΑΜ ΚΑΛΤΑΒΕΡΙΔΗΣ 


Αριθμ. Γ1/63663 (11) 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών Ακτι¬ 
νοβολιών στον Μόρρις Σάββα. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την αριθμ. Α2 στ/2073/83 (ΦΕΚ 280/Β/83) Υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. την αριθμ. 14632 (ΦΟΡ) 1416/91 (ΦΕΚ539/Β/91) Κοι¬ 
νή Υπουργική Απόφαση «Έγκριση Κανονισμών Ακτινο¬ 
προστασίας». 

4. Την από 17.12.1999 αίτηση του Φυσικού. 

5. Την γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων - Ακτινοφυσικού Ιατρικής (Συνεδρίαση 5η 
αριθμ. Α5/οικ. 1634/10.3.99 απόφαση). 

6 . Το Ν. 2647/98 (ΦΕΚ231/Α/98) «Μεταβίβαση αρμοδιο¬ 
τήτων στις περιφέρειες και της Αυτοδιοίκηση και άλλες 
διατάξεις». 

7. Το αριθμ. πρωτ. Α5/οικ. 1232/29.2.2000 έγγραφο του 
Υ.Υ.Π., αποφασίζουμε: 

Χορηγούμε άδεια επαγγέλματος Φυσικού Νοσοκομεί¬ 
ων εκτός της περιοχής των Ιοντιζουσών Ακτινοβολιών 
στον Μόρρις Σάββα. 

Η παρούσα να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 12 Μάίου 2000 

Με εντολή Νομάρχη 
Ο Διευθυντής 
ΧΡΙΣΤΟΣ Π. ΑΧΛΑΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 

Θ-ΙΤΙ3Ν: \Λ/θβΐΤΙ33ΐθΓ @ θ1.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































